b'\n_START_ARTICLE_\nHertie fondas\n_START_PARAGRAPH_\nHertie-Stiftung (Hertie Waren- und Kaufhaus - prekybos centr\xc5\xb3 tinklas, gyvav\xc4\x99s 1933-1994 m.) - vienas did\xc5\xbeiausi\xc5\xb3 priva\xc4\x8di\xc5\xb3 Vokietijos fond\xc5\xb3. Kasmetin\xc4\x97s paramos apimtis - apie 20 mln. eur\xc5\xb3. Jos \xc5\xa1altinis - fondo kapitalas (apie 820 mln. eur\xc5\xb3). Fondo steig\xc4\x97jas (fundatorius) - prekybos tinklo Hertie steig\xc4\x97jas Georg Karg (1888-1972). Fondo valdybos pirmininkas - Michael Endres, buv\xc4\x99s Deutsche Bank valdybos narys.\n_START_SECTION_\nR\xc4\x97mimas\n_START_PARAGRAPH_\nHertie fondas remia tokias sritis kaip neuromokslai (ypa\xc4\x8d i\xc5\xa1s\xc4\x97tin\xc4\x97 skleroz\xc4\x97, jos tyrimai; 2004 m. skirta daugiau kaip 21,5 mln. eur\xc5\xb3 Tiubingeno universitetin\xc4\x97s klinikos Hertie klinikini\xc5\xb3 galvos smegen\xc5\xb3 tyrim\xc5\xb3 instituto (Hertie-Institut f\xc3\xbcr klinische Hirnforschung), Europos integracija, demokratijos ugdymas; berufundfamilie gGmbH (i\xc5\xa1duoda sertifikat\xc4\x85 \xe2\x80\x9eFamiliengerechte Hochschule\xe2\x80\x9c), mokymosi stipendijos imigrant\xc5\xb3 vaikams (Start). 2001-2002 m. Fondas inicijavo konkurs\xc4\x85 \xe2\x80\x9eJaunimas debatuoja\xe2\x80\x9c (\xe2\x80\x9eJugend debattiert\xe2\x80\x9c), iki \xc5\xa1iol koordinuoja, veikia vykdom\xc4\x85 projekt\xc4\x85. Nuo 2006/2007 m. m. kartu su G\xc4\x97t\xc4\x97s institutu yra Vokie\xc4\x8di\xc5\xb3 kalbos olimpiados (Deutsch-Olympiade) reng\xc4\x97jas._NEWLINE_Nuo 1992 met\xc5\xb3 kasmet yra suteikiamas Hertie apdovanojimas u\xc5\xbe enga\xc5\xbeament\xc4\x85 ir savipagalb\xc4\x85 (Hertie-Preis f\xc3\xbcr Engagement und Selbsthilfe) (bendra suma - 25 000 eur\xc5\xb3). Nuo 2005 kartu su fondu Stiftung MyHandicap - Inovacijos premija \xc5\xbemon\xc4\x97ms su negalia (10 000 eur\xc5\xb3). Fondas taip pat remia i\xc5\xa1skirtines studijas vad. Hertie mokykloje (Hertie School of Governance).'